24.2.2023
ET
Euroopa Liidu Teataja
C 68 A/9
2.4.
Katsed Kandidaat, kes vastab kandideerimistingimustele ning on kvalifikatsiooni (kui seda hinnatakse) poolest parimate hulgas, kutsutakse katsetele.
Kõik katsed on kohustuslikud ning nende sooritamiseks tuleb koguda vähemalt minimaalne arv punkte.
Teadaandes on märgitud, kui suur on maksimaalne katsetele lubatavate kandidaatide arv.
Teadaandes on ühtlasi esitatud katsete kirjeldus ning hindamissüsteem.
Veebikatsetel (valikvastustega test ja kirjalik katse) osalemise tehnilised nõuded Euroopa Parlament kasutab veebikatsete korraldamisel teenusepakkuja abi.
Katsete tegemiseks on vaja arvutit (laua- või sülearvutit), — millele on paigaldatud Microsoft Windows 10 või uuem operatsioonisüsteem või Maci puhul Apple OS X 10.13 või uuem süsteem; — mille kõvakettal on 1 GB vaba ruumi; — mille esiküljel on kaamera, mis on kasutatava arvutiga ühendatud või sellesse sisse ehitatud; — millel on internetiühendus — ja mille RAMi maht on 4 GB.
Enne katseid antakse teada kõigist tehniliste miinimumnõuete muudatustest, mis on tingitud tarkvara ajakohastamisest.
Operatsioonisüsteemid XP, Vista ja vanemad, Windows 10 S, Windows ARM (RT), MacOS, mis on vanem kui 10.11, IOS (iPad, iPhone), Android, Chromebook, virtuaalmasin, Linux (Debian, Ubuntu jm) ega 32-bitine OS veebikatsete tegemiseks ei sobi.
Teil peavad olema ka laua- või sülearvuti administraatori õigused, et saaksite katse ajal tõkestada juurdepääsu muudele rakendustele (dokumendid, teised programmid, veebilehed jne) peale teenusepakkuja rakenduse.
Veenduge, et arvutis on seadistatud õige kuupäev ja kellaaeg ning ekraan on õige resolutsiooniga.
Peate arvutisse alla laadima ja paigaldama rakenduse, mille funktsioone tuleb kontrollida ja katsetada võimalikult kiiresti (vähemalt üks nädal enne veebikatset).
Et paigaldatud rakenduse kasutamist katsetada, pakutakse rakendusse sisenemisel tehnilistele nõuetele vastavuse kontrolli.
See kontroll on kohustuslik ja see tuleb teha arvutis, mida kasutate veebikatse tegemise päeval.
Tehnilist kontrolli hindamisel arvesse ei võeta, sest selle eesmärk on vaid tutvuda rakenduse ja selle kasutamisega.
Süle- või lauaarvutile paigaldatud viirusetõrjeprogrammid tuleb veebikatse ajaks deaktiveerida.
Kui teil tekib mõnes konkursi/valikumenetluse etapis tehnilisi probleeme, teavitage sellest oma Apply4EP konto kaudu palun personalivaliku üksust, märkides selgelt ära konkursi/valikumenetluse numbri ja nimetuse ning tekkinud probleemi, et saaksime asja uurida ja võtta vajaduse korral meetmeid.
Veebikatse tegemise päeval kandke hoolt selle eest, et te ei peaks katse ajal arvuti eest lahkuma.
Täpsem teave katse toimumise ning katse ajal lubatud ja keelatud tegevuse kohta esitatakse teabes, mis saadetakse teile koos katsel osalemise kutsega.
Kui teil tekib katse ajal probleem, võtke teenusepakkujaga numbril + 33 176411488, et probleem lahendada ja katset jätkata.
viivitamata
ühendust
telefoni
teel
Lõpetamata katsed jäetakse hindamata.
Kirjalikku katset (ja valikvastustega testi) saab teha ainult sellel kuupäeval ja kellaajal, mis on märgitud katsel osalemiseks saadetud elektroonilises kutses.
Muul ajal katset teha ei ole võimalik.
Kui korralduslikel põhjustel toimub samal päeval mitu eri katset, hinnatakse neid teadaandes toodud järjekorras.
Kui kandidaat esimesel katsel minimaalset punktisummat ei kogu, jätab valimiskogu teised sama päeva katsed hindamata.
2.5.
Sobivate kandidaatide nimekiri Sobivate kandidaatide nimekiri avalikustatakse.